b'\n_START_ARTICLE_\nViron sosialistisen neuvostotasavallan hymni\n_START_PARAGRAPH_\nViron sosialistisen neuvostotasavallan hymni (viroksi Eesti N\xc3\xb5ukogude Sotsialistliku Vabariigi h\xc3\xbcmn) oli Viron sosialistisen neuvostotasavallan kansallishymni. Sen s\xc3\xa4velsi Gustav Ernesaks ja sanat laati Johannes Semper. Se oli Karjalais-suomalaisen sosialistisen neuvostotasavallan hymnin kanssa ainoa neuvostotasavaltojen hymneist\xc3\xa4, jossa ei mainittu ven\xc3\xa4l\xc3\xa4isi\xc3\xa4. Vuonna 1956 laulun kolmannesta s\xc3\xa4keist\xc3\xb6st\xc3\xa4 poistettiin maininta Josif Stalinista.'